SZENTJAKABFA KÖZSÉG ÖNKORMÁNYZATA

8272 Szentjakabfa, Fő u. 37.
Szám: SZJ/265-6/2025. 

J E G Y Z Ő K Ö N Y V
Készült:
Szentjakabfa Község Önkormányzata Képviselő-testülete 2025. szeptember 24-én 15.00 órakor megtartott nyilvános üléséről
Az ülés helye:
Faluház

(Szentjakabfa, Fő u. 37.)
Jelen vannak:
Steierlein Imre
polgármester 

Molnárné Titz Andrea 
alpolgármester 

Cséri Zoltán 


Hoffman Erika

Titz Zoltán
képviselők
Tanácskozási joggal megjelent:

dr. Varga Viktória 
jegyző, jegyzőkönyvvezető
Steierlein Imre polgármester: Köszönti az ülésen megjelenteket. Megállapítja, hogy a képviselő-testület 5 fő jelenlétével határozatképes, az ülést megnyitja. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra azzal, hogy az Szmsz módosításáról is döntenének.
A napirendet a képviselő-testület egyhangú szavazással elfogadja. 

NAPIREND
1)  
A zártkerti ingatlanok művelés alól kivett területként történő bejegyzéséről szóló önkormányzati rendelet megtárgyalása

Előterjesztő: Steierlein Imre polgármester 

2)  
Csatlakozás a Bursa Hungarica Felsőoktatási Önkormányzati Ösztöndíjrendszer 2026. évi fordulójához

Előterjesztő: Steierlein Imre polgármester 

3)  
Fogorvosi helyettesítés tudomásul vétele 

Előterjesztő: Steierlein Imre polgármester 

4)  
Kötelező felvételt biztosító általános iskolai körzethatárok véleményezése

Előterjesztő: Steierlein Imre polgármester 
5)  
Szentjakabfa Község Önkormányzata Szervezeti és Működési Szabályzatáról szóló 5/2017. (V.30.) önkormányzati rendeletének módosítása

Előterjesztő: Steierlein Imre polgármester
NAPIREND TÁRGYALÁSA
1)  
A zártkerti ingatlanok művelés alól kivett területként történő bejegyzéséről szóló önkormányzati rendelet megtárgyalása

Előterjesztő: Steierlein Imre polgármester 

Steierlein Imre polgármester: A rendelet elfogadása az adásvételek menetén könnyítene. A földművelő termelőknek nem biztos, hogy jó, ha megszűnik a kifüggesztés, és nem tudnak élni az elővásárlási jogukkal. Hozzáteszi, a környező települések sem fogadtak el eddig ilyen rendeletet. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 5 nem szavazattal – egyhangúlag - a határozati javaslatot nem fogadta el.
2)  
Csatlakozás a Bursa Hungarica Felsőoktatási Önkormányzati Ösztöndíjrendszer 2026. évi fordulójához

Előterjesztő: Steierlein Imre polgármester 

Steierlein Imre polgármester: A jövő évre is tudnak csatlakozni az ösztöndíjrendszerhez, kéri, hogy tegyék meg. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

37/2025. (IX.24.)
Szj. ÖNKORMÁNYZATI 
HATÁROZAT

Szentjakabfa Község Önkormányzata Képviselő-testülete a 2026. évre csatlakozik a Bursa Hungarica Felsőoktatási Önkormányzati Ösztöndíjpályázathoz.

Felhatalmazza a polgármestert a csatlakozásról, valamint az elektronikus adatbázis használatáról szóló Nyilatkozat aláírására és a pályázati kiírás közzétételére.

Határidő: 2025. szeptember 29.

Felelős: polgármester
3)  
Fogorvosi helyettesítés tudomásul vétele 

Előterjesztő: Steierlein Imre polgármester 

Steierlein Imre polgármester: Fogorvos úr tájékoztatta az önkormányzatot a tartós helyettesítésről, kéri tudomásul venni. Kérdezi, hogy van-e valakinek kérdése, észrevétele?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

38/2025. (IX.24.)
Szj. ÖNKORMÁNYZATI 
HATÁROZAT
Szentjakabfa Község Önkormányzata Képviselő-testülete Dr. Hargitai Zsolt fogorvos tájékoztatását, miszerint a balatonakali rendelőben Dr. Kara Katalin fogja helyettesíteni, tudomásul veszi.
4)  
Kötelező felvételt biztosító általános iskolai körzethatárok véleményezése

Előterjesztő: Steierlein Imre polgármester 
Steierlein Imre polgármester: Minden évben döntenek erről, a kijelölt iskolában nincs változás. Egyidejűleg adatot kell szolgáltatni a hátrányos helyzetű általános iskolába járó gyermek számáról. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

39/2025. (IX.24.)
Szj. ÖNKORMÁNYZATI 
HATÁROZAT
Szentjakabfa Község Önkormányzata Képviselő-testülete a Balatonfüredi Tankerületi Központ által összeállított, Szentjakabfa Község közigazgatási területére vonatkozó kötelező felvételt biztosító általános iskolai körzethatárral egyetért, annak módosítását a következő (2026/2027.) tanévre vonatkozóan nem tartja szükségesnek. 

A Zánkai Közös Önkormányzati Hivatal Jegyzőjének nyilvántartásában Tagyon településen lakóhellyel, ennek hiányában tartózkodási hellyel rendelkező, hátrányos helyzetű általános iskolába járó gyermek nem szerepel.

Határidő: 2025. október 15.

Felelős: polgármester
5)  
Szentjakabfa Község Önkormányzata Szervezeti és Működési Szabályzatáról szóló 5/2017. (V.30.) önkormányzati rendeletének módosítása

Előterjesztő: Steierlein Imre polgármester
Steierlein Imre polgármester: Kéri jegyző asszonyt, hogy ismertesse az előterjesztést. 

dr. Varga Viktória jegyző: Hatályát vesztette az a Korm. rendeletet, mely alapján a 60 literes kuka igénybevételéhez szükséges igazolás jegyzői hatáskörben való kiadása megtörtént. A hatálytalan jogszabályi hivatkozást hatályon kívül kell helyezni az Szmsz-ben is.
Steierlein Imre polgármester: Köszöni. Kérdezi, hogy van-e valakinek kérdése, észrevétele?  

Kérdés, vélemény, javaslat, hozzászólás nem hangzik el, Steierlein Imre polgármester a határozati javaslatot szavazásra teszi fel.
Szentjakabfa Község Önkormányzata Képviselő-testülete 5 igen szavazattal – egyhangúlag - az alábbi határozatot hozza:

7/2025. (IX.25.)
ÖNKORMÁNYZATI 

RENDELET
Szentjakabfa Község Önkormányzata Képviselő–testülete a Szentjakabfa Község Önkormányzata Szervezeti és Működési Szabályzatáról szóló 5/2017. (V.30.) önkormányzati rendeletének módosításáról szóló rendelet–tervezetet elfogadja, és 7/2025. (IX.25.) számon önkormányzati rendeletei közé iktatja.
Steierlein Imre polgármester: Tájékoztatja a testületet, hogy indultak egy olyan pályázaton, melynek keretében kulturális közfoglalkoztatott képzésére lehet pályázni. Varga-Hauck Adrienn vállalta, hogy elvégzi a képzést, ez 320 órát jelent 18 napban. A támogatással ez 25.000 Ft-ba fog kerülni, ehhez az önkormányzatnak vállalni kell, hogy a képzés után foglalkoztatni fogja.  

Több napirendi pont nem lévén Steierlein Imre polgármester megköszöni a nyilvános ülésen való részvételt, és azt 15.20 órakor bezárja.

K.m.f.

         Steierlein Imre



                    dr. Varga Viktória

           polgármester


                                             jegyző

